stanford-oval/wikipedia huggingface dataset:
การสิ้นพระชนม์ของพระนางเจ้าสุวัทนา พระวรราชเทวี
การพระราชทานเพลิงพระบุพโพ

วันที่ 4 มีนาคม พ.ศ. 2529 มีการพระราชทานเพลิงพระบุพโพ พระนางเจ้าสุวัทนา พระวรราชเทวี ซึ่งเป็นพระราชพิธีโบราณที่จัดขึ้นสืบต่อกันมาในการพระราชทานเพลิงพระศพเจ้านาย ในช่วงเช้าของวันเดียวกันนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อมให้ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เสด็จแทนพระองค์ ไปในการพระราชทานเพลิงพระบุพโพพระนางเจ้าสุวัทนา พระวรราชเทวี ณ เมรุหลวงหน้าพลับพลาอิศริยาภรณ์ วัดเทพศิรินทราวาส
โดยพิธีการเริ่มต้นขึ้นเมื่อเวลา 08.30 น. สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เสด็จขึ้นพระที่นั่งทรงธรรม ทรงจุดธูปเทียนเครื่องทองน้อยที่หน้าพระโกศทรงพระศพ ทรงจุดธูปเทียนเครื่องนมัสการบูชาพระพุทธรูปประจำพระชนมวารที่หน้าพระแท่นนพปฎลมหาเศวตฉัตร และประทับพระเก้าอี้ข้างพระราชอาสน์ จากนั้นเจ้าพนักงานสนมพลเรือน ถวายบังคมพระศพทางด้านหน้าที่ประดิษฐานพระศพ เปลื้องพระโกศทองน้อยออก เชิญไปพักที่ในพระฉาก เจ้าพนักงานภูษามาลา เชิญถ้ำพระบุพโพออกจากพระแท่นแว่นฟ้า เชิญลงจากพระที่นั่งทรงธรรม เมื่อถึงลานหน้าบันได เจ้าพนักงานภูษามาลาถวายพระกลดกางกั้นถ้ำพระบุพโพ ไปขึ้นเกยและประดิษฐานหีบเครื่องพระบุพโพบนพระวอวิมาน ส่วนถ้ำพระบุพโพเชิญโดยรถยนต์พระที่นั่ง เข้าขบวนเชิญออกจากวัดเบญจมบพิตร ไปยังเมรุหลวงหน้าพลับพลาอิศริยาภรณ์ วัดเทพศิรินทราวาส เมื่อขบวนเดินทางถึง ได้เชิญพระบุพโพเทียบที่บันไดเมรุหลวงหน้าพลับอิศริยาภรณ์ทางด้านหลัง แล้วเชิญขึ้นพระเมรุแล้วปิดม่าน จากนั้น สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เสด็จขึ้นเมรุทรงทอดผ้าไตร วางธูปเทียนดอกไม้จันทน์ พระราชวงศ์ พระประยูรญาติและข้าราชบริพาร วางธูปเทียนดอกไม้จันทน์ แล้วสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี วางดอกไม้จันทน์และจุดไฟพระราชทานเพลิงพระบุพโพ (จริง) ที่หน้าหีบเครื่องพระบุพโพ เป็นอันเสร็จพิธีพระราชทานเพลิงพระบุพโพ ซึ่งการถวายพระเพลิงพระบุพโพ หรือ น้ำเหลือง ตามประเพณีโบราณจะกระทำก่อนการถวายพระเพลิงหรือพระราชทานเพลิงพระสรีระพระศพที่บรรจุลงในพระโกศ
ฉัตรสุมพระอัฐิ

เมื่อเสร็จการพระศพของพระนางเจ้าสุวัทนา พระวรราชเทวีแล้ว และได้อัญเชิญพระสรีรางคารสู่ที่ประดิษฐานเป็นอันเสร็จการ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ได้กราบทูลขอพระบรมราชานุญาต จาก พระบาทสมเด็จพระมหาภูมิพลอดุลยเดชมหาราช บรมนาถบพิตร ในการอัญเชิญพระฉัตรตาดทองที่ถวายสุมกางกั้นพระอัฐิบนพระเมรุแล้ว จึงทรงพระราชานุญาต ในวันที่ 15 เมษายน พ.ศ. 2529 จึงเสด็จพระดำเนินเชิญฉัตรตาดทองและเครื่องสักการะสงกรานต์ไปยังวัดแก้วพิจิตร จังหวัดปราจีนบุรี เมื่อเสด็จถึง ทรงจุดธูปเทียนกระบะมุกบูชา พระพุทธรูปพระอภัยวงศ์ จากนั้นทรงวางพวงมาลัยและจุดธูปเทียนเครื่องทองน้อยสักการะพระฉายาลักษณ์พระนางเจ้าสุวัทนา พระวรราชเทวี และทรงวางพวงมาลัยและจุดธูปเทียนเครื่องทองน้อยสักการะอังคารเจ้าพระยาอภัยภูเบศร (ชุ่ม อภัยวงศ์) พระอัยกาในพระนางเจ้าสุวัทนา พระวรราชเทวี อังคารพระยาอภัยภูเบศร (เลื่อม อภัยวงศ์) พระชนกในพระนางเจ้าสุวัทนา พระวรราชเทวี และ รูปคุณหญิงเล็ก บุนนาค พระชนนี ใน พระนางเจ้าสุวัทนา พระวรราชเทวี จากนั้นทรงถวายภัตตาหารเพลแด่พระสงฆ์ เนื่องในวันประสูติพระนางเจ้าสุวัทนา พระวรราชเทวี จากนั้นทรงเจิม สุหร่ายแล้วยกฉัตรถวายกางกั้นพระอภัยวงศ์ จากนั้นทรงถวายสรงน้ำ ถวายเจิมพระอภัยวงศ์เนื่องในเทศกาลสงกรานต์ และทรงเสด็จที่ด้านหลังพระประธาน ทรงถวายสรงน้ำที่หน้าช่องอังคารเจ้าพระยาอภัยภูเบศร (ชุ่ม อภัยวงศ์) พระอัยกาในพระนางเจ้าสุวัทนา พระวรราชเทวี อังคารพระยาอภัยภูเบศร (เลื่อม อภัยวงศ์) พระชนกในพระนางเจ้าสุวัทนา พระวรราชเทวี ที่อยู่ใต้ฐานของพระอภัยวงศ์ ทรงวางพวงมาลัย และจุดธูปเทียนเครื่องทองน้อย ทรงเสด็จกลับ ต่อมาในเวลา 15.30 น. ทรงเสด็จยังวัดประยุรวงศาวาส ทรงเสด็จจุดธูปเทียนท้ายที่นั่งบูชาพระประธาน ถวายสรงและเจิมเนื่องในเทศกาลสงกรานต์ เสด็จต่อไปยังที่บรรจุอัฐิของพระบุพการีในสายสกุล บุนนาค ทรงจุดธูปเทียนเครื่องทองน้อยสักการะอังคารของพระบุพการี ทรงเสด็จถวายสรงที่บรรจุอังคาร และทรงวางพวงมาลัยและจุดธูปเทียนเครื่องทองน้อยตรงที่บรรจุอังคารของคุณหญิงเล็ก บุนนาค ทรงสรงน้ำ เสด็จพระดำเนินกลับวังรื่นฤดี
สถาปนาพระเกียรติยศ

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร พระบรมราชอิสริยยศในขณะนั้น)
มีพระบรมราชโองการโปรดเกล้าโปรดกระหม่อมให้ประกาศว่า โดยที่ทรงพระอนุสรณ์ถึงพระนางเจ้าสุวัทนา พระวรราชเทวี ซึ่งสิ้นพระชนม์เมื่อวันที่ 10 ตุลาคม พุทธศักราช 2528 ว่าเป็นพระอัครมเหสีในพระบาทสมเด็จพระมงกุฎเกล้าเจ้าอยู่หัวผู้เป็นสมเด็จพระปิตุลาธิราช และเป็นพระบรมวงศานุวงศ์ผู้ใหญ่ ผู้เป็นที่เคารพนับถือในหมู่พระบรมวงศานุวงศ์ทุกพระองค์ เมื่อเสด็จสิ้นพระชนม์ได้ทรงพระกรุณาโปรดเกล้าโปรดกระหม่อมให้ประดิษฐานพระศพไว้ ณ พระที่นั่งทรงธรรม วัดเบญจมบพิตรดุสิตวนาราม อันมีศักดิ์รองจากพระที่นั่งดุสิตมหาปราสาท จึงทรงพระกรุณาโปรดเกล้าโปรดกระหม่อมให้ตั้งการพระราชพิธีขึ้น ทรงพระราชดำริว่า พระนางเจ้าสุวัทนา พระวรราชเทวี ทรงพระเกียรติคุณเป็นที่เชิดชูแห่งพระราชวงศ์ อีกทั้งทรงบำเพ็ญพระกรณียกิจเป็นหิตานุหิตประโยชน์แก่ประเทศชาติและประชาชนนานัปการ ควรได้รับพระเกียรติยศใหญ่ขึ้น โดยอนุโลมตามโบราณราชประเพณี
จึงมีพระบรมราชโองการโปรดเกล้าโปรดกระหม่อมให้เจ้าพนักงานจัดพระโกศทองน้อย และฉัตรตาดทองกางกั้นพระโกศ พระราชทานเป็นเครื่องเพิ่มเติมพระเกียรติยศให้ปรากฏสืบไป
ประกาศ ณ วันที่ 11 ตุลาคม พุทธศักราช 2528 เป็นปีที่ 40 ในรัชกาลที่ 9
ผู้รับสนองพระบรมราชโองการ
พลเอก เปรม ติณสูลานนท์
นายกรัฐมนตรี
การประโคมย่ำยาม

การประโคมย่ำยาม ในงานพระศพพระนางเจ้าสุวัทนา พระวรราชเทวี เป็นการประโคมเฉพาะของงานเครื่องสูง สังกัดสำนักพระราชวังเท่านั้น ประกอบด้วยวงแตรสังข์และวงปี่ไฉนกลองชนะ มีการประโคมย่ำยามทุก 3 ชั่วโมง คือ
ยาม 1 เวลา 06.00 น.
ยาม 2 เวลา 09.00 น.
ยาม 3 เวลา 12.00 น.
ยาม 4 เวลา 15.00 น.
ยาม 5 เวลา 18.00 น.
ยาม 6 เวลา 21.00 น.
ยาม 7 เวลา 24.00 น.
โดยทรงพระกรุณาโปรดเกล้าให้ประโคมเต็มตามพระอิสริยยศเป็นเวลา 100 วัน
พระพุทธรูปประจำพระชนมวาร > พระพุทธรูปประจำพระชนมวาร

พระพุทธรูปประจำพระชนมวารพระนางเจ้าสุวัทนา พระวรราชเทวี องค์นี้เป็นพระพุทธรูปนาคปรก สำหรับองค์พระพุทธรูปนั้นเป็นพระพุทธรูปประทับนั่งแบบวัชราสนะ (ขัดสมาธิเพชร) แสดงธยานะมุทราด้วยการวางพระหัตถ์ขวาซ้อนบนพระหัตถ์ซ้ายเหนือพระเพลา พระพุทธรูปมีพระพักตร์ค่อนข้างกลม ก้มพระพักตร์ พระขนงโก่ง พระเนตรเหลือบต่ำ พระนาสิกโด่งพระโอษฐ์เรียว พระกรรณสั้น องค์พระพุทธรูปครองอุตราสงค์จีบเป็นริ้วเหมือนริ้วผ้าตามธรรมชาติ ห่มแบบห่มคลุม โดยมีพุทธลักษณะคล้ายพระพุทธรูปประจำพระชนมวารของพระบาทสมเด็จพระมงกุฎเกล้าเจ้าอยู่หัว พระนางเจ้าสุวัทนา พระวรราชเทวี ทรงสร้างเมื่อคราวทรงเจริญพระชนมายุ 5 รอบ 60 พรรษา 15 เมษายน 2510 ณ มณฑลพิธีวังรื่นฤดี เพื่อทรงนมัสการ ภายหลังจะเชิญออกในงานที่สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีทรงบำเพ็ญพระกุศลถวายเนื่องในวันคล้ายวันประสูติและวันคล้ายวันสิ้นพระชนม์ ปัจจุบันประดิษฐานอยู่ในห้องทรงนมัสการ วังรื่นฤดี สุขุมวิท 38
พระพุทธรูปประจำพระชนมวาร > วันสำคัญในพระองค์

15 เมษายน - วันสุวัทนา
10 ตุลาคม - วันที่ระลึกพระนางเจ้าสุวัทนา พระวรราชเทวีในรัชกาลที่ 6
เก็บพระอัฐิพระนางเจ้าสุวัทนา พระวรราชเทวี
สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เสด็จแทนพระองค์ในพระราชพิธีทรงบำเพ็ญพระกุศลฉลองพระอัฐิพระนางเจ้าสุวัทนา พระวรราชเทวี
สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เสด็จแทนพระองค์ในพระราชพิธีทรงบรรจุพระสรีรางคารพระนางเจ้าสุวัทนา พระวรราชเทวี
พระพุทธรูปประจำพระชนมวารพระนางเจ้าสุวัทนา พระวรราชเทวี
พ่อมดเจ้าเสน่ห์

| พ่อมดเจ้าเสน่ห์ |
| --- | --- |
สร้างโดย: บริษัท ดีด้า วิดีโอ โป รดักชั่น จำกัด
เขียนโดย: บทประพันธ์ : โสภี พรรณราย   บทโทรทัศน์ : ภาวิต
กำกับโดย: ณพธันกรณ์ รัตนระวีโชติ์
แสดงนำ: ภัทรพลฒ์ เดชพงษ์วรานนท์ พิมประภา ตั้งประภาพร วรพล จินตโกศล เฌอมาวีร์ สุวรรณภาณุโชค วศิน อัศวนฤนาท สุพิชฌาย์ ศรีสวัสดิ์ ดวงดาว จารุจินดา ภูษณะ บัวงาม กชกร ส่งเเสดงเติม กุลธวัช บัวเจริญ วรัญภรณ์ พัฒน์ช่วย
ดนตรีแก่นเรื่องเปิด: โอเลโอเลโอ - พิมประภา ตั้งประภาพร
ดนตรีแก่นเรื่องปิด: เวทมนตร์แห่งรัก - ณุ ภาณุพัทธ์
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 15 ตอน
การผลิต
ความยาวตอน: 115 นาที
ออกอากาศ
เครือข่าย: ช่อง 7 HD
ออกอากาศ: 11 ตุลาคม พ.ศ. 2565 – 29 พฤศจิกายน พ.ศ. 2565
พ่อมดเจ้าเสน่ห์ เป็นละครโทรทัศน์ไทย ผลิตโดย บริษัท ดีด้า วิดีโอ โปรดักชั่น จำกัด บทประพันธ์โดย โสภี พรรณราย และบทโทรทัศน์โดย ภาวิต นำแสดงโดย ภัทรพลฒ์ เดชพงษ์วรานนท์ ประกบคู่  พิมประภา ตั้งประภาพร ร่วมด้วย วรพล จินตโกศล เฌอมาวีร์ สุวรรณภาณุโชค วศิน อัศวนฤนาท สุพิชฌาย์ ศรีสวัสดิ์ ดวงดาว จารุจินดา และนักแสดงอีกคับคั่ง กำกับการแสดงโดย ณพธันกรณ์ รัตนระวีโชติ์ ออกอากาศทุกวันพุธ - พฤหัสบดี เวลา 20:20 ทางช่อง 7 เอชดี
รายชื่อนักแสดง

| บทบาท | นักแสดงหลัก |
| --- | --- |
พ่อมดโรม / หมอโรม: ภัทรพลฒ์ เดชพงษ์วรานนท์
ณิศรา อัครเดโชชัย (หนูณิ): พิมประภา ตั้งประภาพร
แมทธิว อัครเดโชชัย / พ่อมดแมทธิว: วรพล จินตโกศล
มาริสา อัครเดโชชัย (หนูมา): เฌอมาวีร์ สุวรรณภาณุโชค
เดวิด / เดชา: วศิน อัศวนฤนาท
แม่มดโมนา / โมนา: สุพิชฌาย์ ศรีสวัสดิ์
ตัวละคร: นักแสดงสมทบ
แม่มดทาฮีร่า: ดวงดาว จารุจินดา
ตลับ: จารุณี สุขสวัสดิ์
พ่อมดนาดาล: สวิช เพชรวิเศษศิริ
เเม่มดโรซี่: ณดา ปุณณกันต์
สารกิจ อัครเดโชชัย: ภูษณะ บัวงาม
กุลนภา: กชกร ส่งแสงเติม
ปราการ: กุลธวัช บัวเจริญ
ดร.พีท: สมชาย ศักดิกุล
ปรารถนา: เป็กกี้ ศรีธัญญา
พ่อมดจู๊ฟ: อิทธิกร สาธุธรรม
กรองทอง: ปิยะดา เพ็ญจินดา
ธงชัย: สมิท ธนโชติ
จัน: แวร์ โซว
ไพจิตร: นึกคิด บุญทอง
อุษณีย์: ธมลพรรณ์ ภาณุชิตพุทธิวงศ์
น.พ. สมเกียรติ: ตฤณ เศรษฐโชค
สิริกาญจน์: ปรัญรัชต์ ช้อยเพ็งธนารัต
แม่มดฮันน่า: วรัญภรณ์ พัฒน์ช่วย
แม่มดเกอร์ทรู้ด: ภัคสิร์ชา ราย
ซูซี่: เสาวนีย์ เจิมงามพริ้ง
นมย้อย: พจนีย์ ใยละออ
มธุรส: ณัฐมนต์ พันธุ์เพ็ง
วิวรรณ: อัญรส ปุณณโกศล
แม่มดลอร่า: กัญจน์อมล เคล้าจิตพูลสุข
ตัวละคร: นักแสดงรับเชิญ
ชานนท์: ตะวัน จารุจินดา
จังหวัดนครนายก

"นครนายก" เปลี่ยนทางมาที่นี่ สำหรับความหมายอื่น ดูที่ นครนายก (แก้ความกำกวม)
| จังหวัดนครนายก |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Nakhon Nayok
(ตามเข็มนาฬิกาจากซ้ายบน): วัดอุดมธานี, หลวงพ่อปากแดงที่วัดพราหมณี, ป่าไผ่วัดจุฬาภรณ์วนาราม, ศาลพระรูปมหาวิทยาลัยศรีนครินทรวิโรฒวิทยาเขตองครักษ์, เขื่อนขุนด่านปราการชล
   ธง ตรา
คำขวัญ: นครนายก เมืองในฝันที่ใกล้กรุง  ภูเขางาม น้ำตกสวย รวยธรรมชาติ ปราศจากมลพิษ
แผนที่ประเทศไทย จังหวัดนครนายกเน้นสีแดงแผนที่ประเทศไทย จังหวัดนครนายกเน้นสีแดง
ประเทศ:  ไทย
การปกครอง
 • ผู้ว่าราชการ : ชานน วาสิกศิริ   (ตั้งแต่ พ.ศ. 2567) 
 • นายก อบจ. : นิดา ขยายงาม   (ตั้งแต่ พ.ศ. 2568) 
พื้นที่
 • ทั้งหมด: 2,122.0 ตร.กม. (819.3 ตร.ไมล์)
อันดับพื้นที่: อันดับที่ 67
ประชากร (พ.ศ. 2566)
 • ทั้งหมด: 260,117 คน
 • อันดับ: อันดับที่ 72
 • ความหนาแน่น: 122.58 คน/ตร.กม. (317.5 คน/ตร.ไมล์)
 • อันดับความหนาแน่น: อันดับที่ 40
รหัส ISO 3166: TH-26 
สัญลักษณ์ประจำจังหวัด
 • ต้นไม้: สุพรรณิการ์
 • ดอกไม้: สุพรรณิการ์
 • สัตว์น้ำ: ปลาตะเพียนทอง
ศาลากลางจังหวัด
 • ที่ตั้ง: ถนนสุวรรณศร ตำบลท่าช้าง อำเภอเมืองนครนายก จังหวัดนครนายก 26000
 • โทรศัพท์: 0 3731 4575
เว็บไซต์: http://www.nakhonnayok.go.th/
 
 ส่วนหนึ่งของสารานุกรมประเทศไทย
นครนายก เป็นจังหวัดหนึ่งในภาคกลาง (บางหน่วยงานจัดให้อยู่ในภาคตะวันออก) ของประเทศไทย จัดตั้งขึ้นครั้งล่าสุดโดยพระราชบัญญัติจัดตั้งจังหวัดสมุทรปราการ จังหวัดนนทบุรี จังหวัดสมุทรสาคร และจังหวัดนครนายก พุทธศักราช 2489 ซึ่งมีผลใช้บังคับตั้งแต่วันที่ 9 พฤษภาคม พ.ศ. 2489
ประวัติศาสตร์

สันนิษฐานว่าเคยเป็นเมืองสมัยทวารวดี มีหลักฐานแนวกำแพงเนินดินและสันคูอยู่ที่ตำบลดงละคร แต่นครนายกนั้นปรากฏหลักฐานในสมัยอยุธยาเป็นเมืองหน้าด่านทางทิศตะวันออกในสมัยพระเจ้าอู่ทอง ต่อมาในปี พ.ศ. 2437 รัชกาลที่ 5 ทรงจัดลักษณะการปกครองโดยแบ่งเป็นมณฑล นครนายกได้เข้าไปอยู่ในเขตมณฑลปราจีนบุรีจนเมื่อปี พ.ศ. 2445 ทรงเลิกธรรมเนียมการมีเจ้าครองเมืองและให้มีตำแหน่งผู้ว่าราชการจังหวัดขึ้นแทน ในช่วง พ.ศ. 2486-2489 นครนายกได้โอนไปรวมกับจังหวัดปราจีนบุรีและสระบุรี หลังจากนั้นจึงแยกเป็นจังหวัดอิสระ
ประวัติศาสตร์ > ในเอกสารโบราณ

จังหวัดนครนายก ระหว่างปี พ.ศ. 2382 - 2387 ปลายรัชสมัยพระบาทสมเด็จพระนั่งเกล้าเจ้าอยู่หัว และต้นรัชสมัยพระบาทสมเด็จพระจอมเกล้าเจ้าอยู่หัว มีชาวต่างประเทศคือ บาทหลวงปาเลอกัวซ์ และ ดาเวนพอร์ท เดินทางมาถึงเมืองนครนายก และได้บันทึกว่า เมืองนครนายกมีพลเมืองประมาณ 5,000 คน ส่วนมากเป็นชาวลาว และมีชาวสยามอยู่ด้วย ราษฎรประกอบอาชีพในการปลูกข้าวและหาของป่าส่งไปขายที่กรุงเทพ.
ประวัติศาสตร์ > ที่มาของชื่อ

ที่มาของชื่อนครนายกนั้นไม่ชัดเจนทางประวัติศาสตร์ แนวคิดหลักของที่มาของชื่อมีดังนี้
จังหวัดนครนายกเดิมชื่อบ้านนาแต่ภายหลังได้เปลี่ยนชื่อเป็นจังหวัดนครนายก ในสมัยกรุงศรีอยุธยาดินแดนของนครนายกเป็นป่ารกชัฏ เป็นที่ดอนทำนา หรือทำการเพาะปลูกอะไรไม่ค่อยได้ผล มีไข้ป่าชุกชุมผู้คนจึงพากันอพยพไปอยู่ที่อื่นจนกลายเป็นเมืองร้าง ต่อมาพระมหากษัตริย์ทรงทราบความเดือดร้อนของชาวเมืองจึงโปรดให้ยกเลิกภาษีค่านา เพื่อจูงใจให้ชาวเมืองอยู่ที่เดิมทำให้มีคนอพยพมาอยู่เพิ่มมากขึ้นจนเป็นชุมชนใหญ่ และเรียกเมืองนี้จนติดปากว่า เมืองนา-ยก ภายหลังจึงกลายเป็นนครนายกจนทุกวันนี้
สมัยก่อนรัชกาลที่ 5 การปกครองส่วนภูมิภาคถูกแบ่งเป็นสมุหนายกและสมุหกลาโหม โดยสมุหกลาโหมปกครองทั้งฝ่ายพลเรือนและทหารในหัวเมืองด้านใต้ และสมุหนายกปกครองทั้งฝ่ายพลเรือนและทหารในหัวเมืองด้านเหนือ พื้นที่เดิมของจังหวัดนครนายกนั้นเป็นพื้นที่ที่เคยอยู่สังกัดกับสมุหกลาโหมแต่ภายหลังถูกโอนให้อยู่ภายใต้การดูแลของสมุหนายก พื้นที่ตรงนี้จึงได้ชื่อว่านครนายกนับแต่นั้นเป็นต้นมา
ภูมิศาสตร์

จังหวัดนี้ตั้งอยู่ที่ละติจูดที่ 14 องศาเหนือ และลองจิจูดที่ 101 องศาตะวันออก มีระยะทางจากจากกรุงเทพมหานครตามถนนรังสิต-นครนายก (ทางหลวงแผ่นดินหมายเลข 305) ผ่านอำเภอองครักษ์ถึงจังหวัดนครนายก ระยะทาง 105 กิโลเมตร มีเนื้อที่ประมาณ 2,122 ตารางกิโลเมตรหรือประมาณ 1,326,250 ไร่
สภาพโดยทั่วไปเป็นที่ราบ ทางตอนเหนือและตะวันออกเป็นภูเขาสูงชันในเขตอำเภอบ้านนา อำเภอเมืองนครนายก และอำเภอปากพลี ส่วนหนึ่งอยู่ในเขตอุทยานแห่งชาติเขาใหญ่ซึ่งเป็นเขตรอยต่อกับอีก 3 จังหวัด ได้แก่ สระบุรี นครราชสีมา และปราจีนบุรี ซึ่งมีเทือกเขาติดต่อกับทิวเขาดงพญาเย็น มียอดเขาสูงที่สุดของจังหวัดคือ ยอดเขาเขียวมีความสูงจากระดับน้ำทะเล 1,351 เมตร ส่วนทางตอนกลางและตอนใต้เป็นที่ราบอันกว้างใหญ่ เป็นส่วนหนึ่งของที่ราบสามเหลี่ยมลุ่มแม่น้ำเจ้าพระยาที่เรียกว่า "ที่ราบกรุงเทพฯ"
ลักษณะดินเป็นดินปนทรายและดินเหนียวเหมาะแก่การ ทำนา ทำสวนผลไม้ และการอยู่อาศัย
สัญลักษณ์ประจำจังหวัด

คำขวัญประจำจังหวัด: นครนายก เมืองในฝันที่ใกล้กรุง ภูเขางาม น้ำตกสวย รวยธรรมชาติ ปราศจากมลพิษ
ธงประจำจังหวัด: ธงพื้นสีเขียว กลางธงมีภาพตราประจำจังหวัดนครนายก
ตราประจำจังหวัด: รูปช้างชูรวงข้าว
ต้นไม้ประจำจังหวัด: ต้นสุพรรณิการ์ (Cochlospermum religiosum)
ดอกไม้ประจำจังหวัด: ดอกสุพรรณิการ์
สัตว์น้ำประจำจังหวัด: ปลาตะเพียนทอง (Barbonymus altus)
ธงประจำจังหวัดนครนายก
ตราประจำจังหวัดนครนายก
ต้นสุพรรณิการ์และดอกสุพรรณิการ์ ต้นไม้และดอกไม้ประจำจังหวัด
ปลาตะเพียนทอง สัตว์น้ำประจำจังหวัด
การเมืองการปกครอง > หน่วยการปกครอง > การปกครองส่วนภูมิภาค

การปกครองส่วนภูมิภาคของจังหวัดนครนายกแบ่งออกเป็น 4 อำเภอ 41 ตำบล 403 หมู่บ้าน
ข้อมูลอำเภอต่าง ๆ ในจังหวัดนครนายก
| ชั้น | หมายเลข | อำเภอ | ประชากร (พ> ศ. 2564) | พื้นที่ (ตร> กม.) | ความหนาแน่น (คน/ตร> กม.) | รหัสไปรษณีย์ | ระยะทางจาก อำเภอเมืองนครนายก |
| --- | --- | --- | --- | --- | --- | --- | --- |
| 1 | 1 | อำเภอเมืองนครนายก | 101,741 | 728.1 | 139.74 | 26000, 26001 | - |
| 3 | 2 | อำเภอปากพลี | 24,294 | 519.1 | 46.80 | 26130 | 10 |
| 2 | 3 | อำเภอบ้านนา | 69,267 | 388.4 | 178.34 | 26110 | 17 |
| 3 | 4 | อำเภอองครักษ์ | 65,129 | 486.4 | 133.90 | 26120 | 31 |
|  | รวม | รวม | 260,431 | 2,122.0 | 122.73 |  |  |
การเมืองการปกครอง > หน่วยการปกครอง > การปกครองส่วนท้องถิ่น

จังหวัดนครนายกมีองค์กรปกครองส่วนท้องถิ่นรวม 46 แห่ง ประกอบด้วย องค์การบริหารส่วนจังหวัด 1 แห่ง คือ องค์การบริหารส่วนจังหวัดนครนายก, เทศบาลเมือง 1 แห่ง คือ เทศบาลเมืองนครนายก, เทศบาลตำบล 5 แห่ง และองค์การบริหารส่วนตำบล 39 แห่ง โดยรายชื่อเทศบาลทั้งหมดในจังหวัดนครนายกมีดังนี้
เทศบาลเมืองนครนายก อำเภอเมืองนครนายก
เทศบาลตำบลท่าช้าง อำเภอเมืองนครนายก
เทศบาลตำบลเกาะหวาย อำเภอปากพลี
เทศบาลตำบลบ้านนา อำเภอบ้านนา
เทศบาลตำบลพิกุลออก อำเภอบ้านนา
เทศบาลตำบลองครักษ์ อำเภอองครักษ์
การศึกษา

ในจังหวัดนครนายก มีสถาบันอุดมศึกษาต่าง ๆ ได้แก่
มหาวิทยาลัยสวนดุสิต ศูนย์การศึกษา นครนายก อำเภอเมืองนครนายก
โรงเรียนนครนายกวิทยาคม อำเภอเมืองนครนายก
โรงเรียนนายร้อยพระจุลจอมเกล้า อำเภอเมืองนครนายก
โรงเรียนเตรียมทหาร อำเภอบ้านนา
ศูนย์วิทยพัฒนามหาวิทยาลัยสุโขทัยธรรมาธิราช นครนายก อำเภอบ้านนา
มหาวิทยาลัยศรีนครินทรวิโรฒ องครักษ์ อำเภอองครักษ์
วิทยาลัยนานาชาติเซนต์เทเรซา อำเภอองครักษ์
บุคคลที่มีชื่อเสียง

สมเด็จพระพุทธโฆษาจารย์ (หม่อมราชวงศ์เจริญ ญาณฉนฺโท) – สมเด็จพระราชาคณะฝ่ายมหานิกาย เจ้าคณะใหญ่หนเหนือ และอดีตเจ้าอาวาสวัดโมลีโลกยารามราชวรวิหาร และวัดระฆังโฆสิตารามวรมหาวิหาร
พระราชพรหมคุณ (สวาท สุภาจาโร) - เจ้าคณะจังหวัดนครนายก เจ้าอาวาสวัดพราหมณี พระอารามหลวง
พระครูวิมุตยาภรณ์ (เกิด ปริมุตฺโต) (หลวงพ่อเกิด) – พระเกจิอาจารย์ดัง และท่านเป็นอดีตเจ้าอาวาสวัดโพธิ์แทน จังหวัดนครนายก
พระครูพิศาลธรรมประยุต (เกิด ปุณณปัญโญ) – พระเกจิอาจารย์ อดีตเจ้าอาวาสวัดสะพาน จังหวัดนครนายก
หลวงปู่สนธิ์ สุมโน – อดีตเจ้าอาวาสวัดเขาคอกสุมมนาราม จังหวัดนครนายก (สรีระไม่เน่าเปื่อย)
หลวงปู่สี ฐานิโย – อดีตเจ้าอาวาสวัดพระฉาย (เขาชะโงก) จังหวัดนครนายก (สรีระไม่เน่าเปื่อย)
หลวงปู่ชื่น – อดีตเจ้าอาวาสวัดเขาหัวนา จังหวัดนครนายก (สรีระไม่เน่าเปื่อย)
หลวงพ่อแดง – อดีตเจ้าอาวาสวัดท่าแห จังหวัดนครนายก (ร่างเป็นหิน)
พระครูเขมาจารคุณ (หลวงพ่อบุญถม เขมจาโร สุขทวี) อดีตเจ้าอาวาสวัดวังกระโจม อ.เมือง จ.นครนายก (สรีระไม่เน่าเปื่อย)
พระครูปลัดมานัส ญาณมานโส – พระสำนักสงฆ์แห่งหนึ่งในจังหวัดนครนายก
พระครูอดิสัยกิจจาทร (สุข ปุญญวันโต) – อดีตเจ้าคณะอำเภอบ้านนา อดีตเจ้าอาวาสวัดทางกระบือ (สรีระไม่เน่าเปื่อย)
พระครูสุตธรรมาภรณ์ (สำราญ ญาณวุฑฺโฒ) – รองเจ้าคณะจังหวัดฉะเชิงเทรา ฝ่ายมหานิกาย
จังหวัดนครนายกมีสมาชิกสภาผู้แทนราษฎรคนแรก คือ พระยาวิเศษสิงหนาท (หร่าย รัตนกสิกร)
พันเอก ช่วง เชวงศักดิ์สงคราม – อดีตรองนายกรัฐมนตรี, อดีตรัฐมนตรีว่าการกระทรวงมหาดไทย, อดีตรัฐมนตรีว่าการกระทรวงสาธารณสุข และอดีตรัฐมนตรีว่าการกระทรวงเกษตราธิการ
ศาสตราจารย์พิเศษ เดช บุญ-หลง – อดีตรองนายกรัฐมนตรี, อดีตรัฐมนตรีว่าการกระทรวงแรงงานและสวัสดิการสังคม, อดีตรัฐมนตรีช่วยว่าการกระทรวงคมนาคม และอดีตเลขาธิการนายกรัฐมนตรี
ชาญชัย อิสระเสนารักษ์ – อดีตสมาชิกสภาผู้แทนราษฎร
วุฒิชัย กิตติธเนศวร – อดีตสมาชิกสภาผู้แทนราษฎร
ทวีเกียรติ ดุษฎีธรรม - อดีตนายกองค์การบริหารส่วนจังหวัดนครนายก อดีตประธานสภาจังหวัดนครนายก
สมาน ศรีงาม – เป็นนักเคลื่อนไหวทางการเมือง ปัจจุบันดำรงตำแหน่งเลขาธิการทั่วไปขบวนการประชาธิปไตยแห่งชาติ และจัดรายการวิทยุทางคลื่น F.M. 92.25
ประเสริฐ พงษ์สุวรรณศิริ – สมาชิกสภาผู้แทนราษฎรจังหวัดยะลา สังกัดพรรคประชาธิปัตย์
อภัย จันทนจุลกะ – อดีตรัฐมนตรีว่าการกระทรวงแรงงาน ในรัฐบาลของพลเอกสุรยุทธ์ จุลานนท์ และอดีตตุลาการศาลรัฐธรรมนูญ
ประเสริฐ เสือสวย (กำนันเสริฐ) – กำนันตำบลพรหมณี อ.เมือง จ.นครนายก เป็นเจ้าของ หจก.กุศลส่งวัสดุก่อสร้าง จำกัด ทำธุรกิจบ่อดินและเป็นผู้รับเหมาก่อสร้าง ฉายา “ขุนแผนนครนายก”
| --- | --- |
 สรวงสุดา ลาวัณย์ประเสริฐ – นางงาม, นักแสดง  สมัคร ผลประเสริฐ – นักแสดง, นักการเมือง, พิธีกรรายการโทรทัศน์  กันตพัฒน์ เพิ่มพูนพัชรสุข – นักร้อง นักแสดง  พรปวีณ์ เทพมงคล – นักแสดง  กานท์ การุณวงศ์ – นักแต่งเพลง นักดนตรี  กาเหว่า เสียงทอง – นักร้อง  จุ๋มจิ๋ม เข็มเล็ก – อดีตนักแสดงตลก:  รพีภัทร เอกพันธ์กุล – นักแสดง, พิธีกร, นักร้อง  ดร. ไสว บุญมา – อดีตเศรษฐกรอาวุโส (Senior Country Economist) ธนาคารโลก (World Bank) ปัจจุบันเป็นนักเขียนอิสระ  นุ้ย เชิญยิ้ม – นักแสดง, พิธีกร, ผู้กำกับ  โหน่ง ชะชะช่า – นักแสดง, พิธีกร  อารี ประธาน – นักร้อง  ปฏิมา สำเร็จ – อดีตแชมป์ศึกวันดวลเพลง เด็ก
เทพไชยา อุ่นหนู – นักสนุกเกอร์อาชีพ
วิษณุ ฮวดประดิษฐ์ – นักกีฬาบอคเซียพาราทีมชาติไทย
ดูเพิ่ม

รายชื่อวัดในจังหวัดนครนายก
รายชื่อโรงเรียนในจังหวัดนครนายก
รายการห้างสรรพสินค้าในจังหวัดนครนายก
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

การเลือกตั้งสมาชิกสภาผู้แทนราษฎรจังหวัดอุดรธานี ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 4 คน
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎร จังหวัดอุดรธานี> พรรค | ผลการเลือกตั้งสมาชิกสภาผู้แทนราษฎร จังหวัดอุดรธานี> พรรค | ผลการเลือกตั้งสมาชิกสภาผู้แทนราษฎร จังหวัดอุดรธานี> ผู้สมัคร | ผลการเลือกตั้งสมาชิกสภาผู้แทนราษฎร จังหวัดอุดรธานี> คะแนนเสียง | ผลการเลือกตั้งสมาชิกสภาผู้แทนราษฎร จังหวัดอุดรธานี> % | ผลการเลือกตั้งสมาชิกสภาผู้แทนราษฎร จังหวัดอุดรธานี> ± |
| --- | --- | --- | --- | --- | --- |
|  | เสรีประชาธิปไตย (ประเทศไทย)   | ญวง เอี่ยมศิลา (7)* | 37,072 |  |  |
|  | เสรีประชาธิปไตย (ประเทศไทย)   | บุญคุ้ม จันทรศรีสุริยวงศ์ (3)* | 35,571 |  |  |
|  | ประชาธิปัตย์   | ศรี สงคราม (4) | 16,653 |  |  |
|  | สหภูมิ   | วรพจน์ วงศ์สง่า (11) | 15,349 |  |  |
|  | ไม่สังกัดพรรค | วิวัฒน์ อินทร์อุดม (10) | 13,982 |  |  |
|  | สหภูมิ   | เติม สืบพันธุ์ (9) | 13,140 |  |  |
|  | ไม่สังกัดพรรค | สวน พรหมประกาย (2)✔ | 12,268 |  |  |
|  | ประชาธิปัตย์   | พิมพ์ มหาพินิจ (21)* | 10,824 |  |  |
|  | ไม่สังกัดพรรค | เตียง หนองหารพิทักษ์ (1) | 8,414 |  |  |
|  | ประชาธิปัตย์   | เพ่ง โพธิจินดา (14) | 8,260 |  |  |
|  | ไม่สังกัดพรรค | หลวงวิวิธสุรการ (ถวิล เจียรมานพ) (6)✔ | 7,143 |  |  |
|  | ไม่สังกัดพรรค | สำราญ ศรีพยัคฆ์ (16) | 5,455 |  |  |
|  | เศรษฐกร (พ.ศ. 2498)   | ดุสิต ณรงค์ศักดิ์ (12) | 5,375 |  |  |
|  | ไม่สังกัดพรรค | คำพันธ์ สามเมือง (20) | 5,351 |  |  |
|  | ไม่สังกัดพรรค | จิตร์ ฤกษะสุต (15) | 4,968 |  |  |
|  | ไม่สังกัดพรรค | เสงี่ยม พิบูลรัชต์ (8) | 4,570 |  |  |
|  | เศรษฐกร (พ.ศ. 2498)   | หยุย ไชยสาส์น (13) | 4,560 |  |  |
|  | ประชาธิปัตย์   | อ้อน นาครทรรพ (5) | 3,810 |  |  |
|  | ไม่สังกัดพรรค | เกษม ประทุมเวียง (18)* | 3,174 |  |  |
|  | ไม่สังกัดพรรค | ดำรงค์ บุญไตรย (17) | 2,372 |  |  |
|  | ไม่สังกัดพรรค | บรรยงค์ สุนนท์ชัย (19) | 2,211 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: เสรีประชาธิปไตย (ประเทศไทย)   รักษาที่นั่ง
: เสรีประชาธิปไตย (ประเทศไทย)   รักษาที่นั่ง
: ประชาธิปัตย์   รักษาที่นั่ง
: สหภูมิ   ได้ที่นั่งจาก ประชาธิปัตย์
ดูเพิ่ม

จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500

การเลือกตั้งสมาชิกสภาผู้แทนราษฎรจังหวัดอุดรธานี กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อ  พ.ศ. 2495 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 4 คน